พระราชกฤษฎีกา กำหนดเขตที่ดินที่จะทำการสำรวจเพื่อการวางและจัดทำผังเมืองรวม ในท้องที่ตำบลทุ่งฝาย ตำบลพิชัย ตำบลบ่อแฮ้ว ตำบลเวียงเหนือ ตำบลสบตุ๋ย ตำบลสวนดอก ตำบลหัวเวียง ตำบลพระบาท และตำบลชมพู อำเภอเมืองลำปาง จังหวัดลำปาง พ.ศ. 2521

พระราชกฤษฎีกา
พระราชกฤษฎีกา
กำหนดเขตที่ดินที่จะทำการสำรวจเพื่อการวางและจัดทำผังเมืองรวม
ในท้องที่ตำบลทุ่งฝาย
ตำบลพิชัย ตำบลบ่อแฮ้ว ตำบลเวียงเหนือ
ตำบลสบตุ๋ย ตำบลสวนดอก
ตำบลหัวเวียง ตำบลพระบาท และ
ตำบลชมพู อำเภอเมืองลำปาง
จังหวัดลำปาง
พ.ศ. ๒๕๒๑
 

ภูมิพลอดุลยเดช ป.ร.
ให้ไว้ ณ วันที่ ๒๐ ธันวาคม
พ.ศ. ๒๕๒๑
เป็นปีที่ ๓๓
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรกำหนดเขตที่ดินที่จะทำการสำรวจเพื่อการวางและจัดทำผังเมืองรวม
ในท้องที่ตำบลทุ่งฝาย ตำบลพิชัย ตำบลบ่อแฮ้ว ตำบลเวียงเหนือ ตำบลสบตุ๋ย ตำบลสวนดอก
ตำบลหัวเวียง ตำบลพระบาท และตำบลชมพู อำเภอเมืองลำปาง จังหวัดลำปาง
เพื่อใช้เป็นแนวทางในการพัฒนาและบำรุงรักษาทรัพยากรธรรมชาติ ภูมิประเทศที่งดงาม
และสภาพแวดล้อม

อาศัยอำนาจตามความในมาตรา
๒๕ แห่งธรรมนูญการปกครองราชอาณาจักร พุทธศักราช ๒๕๒๐ และมาตรา ๑๔
แห่งพระราชบัญญัติการผังเมือง พ.ศ. ๒๕๑๘ จึงทรงพระกรุณาโปรดเกล้าฯ
ให้ตราพระราชกฤษฎีกาขึ้นไว้ ดังต่อไปนี้

มาตรา ๑
พระราชกฤษฎีกานี้เรียกว่า พระราชกฤษฎีกากำหนดเขตที่ดินที่จะทำการสำรวจเพื่อการวางและจัดทำผังเมืองรวม
ในท้องที่ตำบลทุ่งฝาย ตำบลพิชัย ตำบลบ่อแฮ้ว ตำบลเวียงเหนือ ตำบลสบตุ๋ย ตำบลสวนดอก
ตำบลหัวเวียง ตำบลพระบาท และตำบลชมพู อำเภอเมืองลำปาง จังหวัดลำปาง พ.ศ. ๒๕๒๑

มาตรา ๒[๑]
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓
พระราชกฤษฎีกานี้ให้มีอายุห้าปี

มาตรา ๔
ให้ผู้อำนวยการสำนักผังเมืองเป็นเจ้าพนักงานการผังตามพระราชกฤษฎีกานี้

มาตรา ๕
เขตที่ดินที่จะทำการสำรวจเพื่อการวางและจัดทำผังเมืองรวมตามพระราชกฤษฎีกานี้
อยู่ในท้องที่ตำบลทุ่งฝาย ตำบลพิชัย ตำบลบ่อแฮ้ว ตำบลเวียงเหนือ ตำบลสบตุ๋ย
ตำบลสวนดอก ตำบลหัวเวียง ตำบลพระบาท และตำบลชมพู อำเภอเมืองลำปาง จังหวัดลำปาง
ภายในแนวเขตตามแผนที่ท้ายพระราชกฤษฎีกานี้

มาตรา ๖
ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้


ผู้รับสนองพระบรมราชโองการ
ส. โหตระกิตย์
รองนายกรัฐมนตรี
[เอกสารแนบท้าย]

๑.
แผนที่ท้ายพระราชกฤษฎีกากำหนดเขตที่ดินที่จะทำการสำรวจเพื่อวางและจัดทำผังเมืองรวมในท้องที่ตำบลทุ่งฝาย
ตำบลพิชัย ตำบลบ่อแฮ้ว ตำบลเวียงเหนือ ตำบลสบตุ๋ย ตำบลสวนดอก ตำบลหัวเวียง
ตำบลพระบาท และตำบลชมพู อำเภอเมืองลำปาง จังหวัดลำปาง พ.ศ. ๒๕๒๑

(ดูข้อมูลจากภาพกฎหมาย)
หมายเหตุ:-
เหตุผลในการประกาศใช้พระราชกฤษฎีกาฉบับนี้ คือ
เนื่องจากรัฐบาลมีนโยบายที่จะพัฒนาจังหวัดลำปาง
จึงเป็นการสมควรที่จะวางและจัดทำผังเมืองรวมเพื่อใช้เป็นแนวทางในการพัฒนาในด้านการใช้ประโยชน์ในทรัพย์สิน
การคมนาคมและการขนส่ง การสาธารณูปโภค บริการสาธารณะ และสภาพแวดล้อม
โดยคำนึงถึงการบำรุงรักษาทรัพยากรธรรมชาติ
และภูมิประเทศที่งดงามหรือมีคุณค่าในทางธรรมชาติ
ดังนั้นเพื่อให้เจ้าหน้าที่มีอำนาจเข้าไปทำการสำรวจที่ดินเพื่อดำเนินการดังกล่าว จึงจำเป็นต้องตราพระราชกฤษฎีกานี้ขึ้น

























นันติญา/พิมพ์
๑๘ ตุลาคม ๒๕๕๐
ฐิติพงษ์/ตรวจ
๒๒ ตุลาคม ๒๕๕๐

วิภา/ปรับปรุง
๑๕
กรกฎาคม ๒๕๕๘
[๑] ราชกิจจานุเบกษา
เล่ม ๙๕/ตอนที่ ๑๕๒/ฉบับพิเศษ หน้า ๓๓/๒๘ ธันวาคม ๒๕๒๑